**Cry Baby** (անգլ. թարգմանաբար՝ «Լացկան երեխա»), ամերիկացի երգչուհի Մելանի Մարտինեսի դեբյուտային ստուդիական ալբոմը, որը թողարկվել է 2015 թվականի օգոստոսի 14-ին Atlantic Records երաժշտական լեյբլում։ Հիմնական ժանրերն են ալտերնատիվ փոփը, էլեկտրոփոփը և ինդի փոփը։ Ալբոմն իր մեջ ներառում է երեք սինգլ։ Մինչև ձայնապնակի թողարկումը հրապարակվել են երկու երգեր։ «Pity Party»-ն հրապարակվել է 2015 թվականի հունիսի 2-ին, իսկ երկրորդ՝ «Soap»-ը 2015 թվականի հուլիսի 10-ին։ Երրորդ և վերջին ՝ «Sippy Cup»  երգը հրապարակվել է 2015 թվականի հուլիսի 31-ին։ Ընդհանուր առմամբ, քննադատների կողմից ալբոմը դրական կարծիքների է արժանացել։ 2017 թվականի փետրվարին ԱՄՆ-ում պլատինե է հավաստագրվել, վաճառվելով 1 միլիոն օրինակ։ Մելանին 2016 թվականի նոյեմբերի 25-ին թողարկել է ալբոմի մինի ալբոմ տարբերակը՝ «Cry Baby Extra Clutter»-ը, որը թողարկվել է բացառապես վինիլային տարբերակով։

Պատմություն
-----------

Մելանին The Voice-ից դուրս մնալուց անմիջապես հետո սկսել է ձայնագրել իր դեբյուտային ալբոմը։ 2013 թվականին ալբոմի ակուստիկ տարբերակն արդեն պատրաստ էր, նա նույնիսկ պատրաստվում էր այն հրապարակել, սակայն շատ չանցած հրաժարվում է։ Ավելի ուշ, նա ավարտում է «Dollhouse»-ի ձայնագրումը և ամբողջությամբ փոխում իր հնչողությունը։ 2014 թվականի մայիսին, երբ թողարկվում է «Dollhouse»-ի մինի ալբոմ տարբերակը, հայտարարում է, որ հուսով է, որ իր ալբոմը կթողարկվի հոկտեմբերին։ Հոկտեմբերին թողարկվում է «Carousel» երգի տեսահոլովակը, հետաձգում է իր ալբոմի թողարկման ամսաթիվը և հայտարարում է, որ հույս ունի այն թողարկել գարնանը։ Գարնանը, Kinetics & One Love-ը հայտարարել են, որ ալբոմի վոկալային մասը ձայնագրված է, իսկ Մելանիան պաշտոնապես հայտարարում է սպասվող ալբոմի անվանումը, այն է՝ «Cry Baby»։ 2015 թվականի մայիսի 27-ին Մելանին պաշտոնապես հաստատում է ալբոմի առաջին երգի անվանումը՝ «Pity Party»։ Մայիսի 29-ին տեսահոլովակը պատահաբար հրապարակել է Մելանիի կողմից, սակայն իր թվիթթերյան էջում խոստովանել է, որ ուրախ է տեսահոլովակը դիտած երկրպագուների համար և խոստացել է, որ «ամեն ինչ դեռ առջևում է»։ Այն պաշտոնապես թողարկվել է հեռարձակման օրը։ Հեռարձակման ընթացքում հայտարարում է, որ «Cry Baby»-ն կթողարկվի օգոստոսին։ Հունիսի վերջին հաստատվում է երկրորդ երգի՝ «Soap»-ի թողարկման ամսաթիվը՝ հուլիսի 10։ Սակայն երգը հրապարակվում է մեկ օր շուտ։ Տեսահոլովակը թողարկվել է նույն օրը։

Հուլիսի 16-ին թողարկման ամսաթիվը հրապարակվել է Amazon-ում, սակայն այն կեղծ էր։ Հուլիսի 17-ին հայտարարվում է ալբոմի մոտալուտ թողարկման մասին, իսկ այն նախապես պատվիրողների համար Մելանիի վեբ կայքում հասանելի էին «նվեր արկղեր»։ Մինչ ալբոմի թողարկումը հրապարակվել է երգերի ամբողջական ցանկը, սակայն վեբ կայքը, որը այն հրապարակել էր, փոփոխել է մի քանի երգերի անվանումներ՝  «Tag, You It»-ը «Jump Rope»-ով, իսկ «Play Date»-ը` «Half Hearted»-ով։ Երգացանկը պաշտոնապես հրապարակվել է հուլիսի 24-ին։ Մելանին հուլիսի 27-ից իր ինստագրամյան էջում երգերից հատվածներ էր հրապարակում։ Հուլիսի 28-ին Մելանին հրապարակել է «Sippy Cup»-ից հատված և հայտարարել, որ երգը կթողարկվի հուլիսի 31-ին։ Հուլիսի 20-ին SPIN-ը ներկայացնում է տեսահոլովակը, իսկ երգը թողարկվում է հաջորդ օրը։ Ալբոմը թողարկվել է օգոստոսի 14-ին։ Ավելի ուշ թողարկված CD տարբերակը փաթեթավորված էր որպես պատմությունների հավաքածու՝ խտասկավառակի հետ։

Թողարկում
---------

Ալբոմը թողարկվել է 2015 թվականի օգոստոսի 14-ին Atlantic Records լեյբլի կողմից։ Այն հասանելի է թվային ներբեռնման, CD, վինիլ և ձայներիզի ձևաչափերով։ CD և վինիլ տարբերակները ունեն հատուկ փաթեթավորում, որը ներառում է հեքիաթների գիրք, պատկերազարդված Chloe Tersigni-ի կողմից։ «Cry Baby»-ն Billboard 200 չարթում հասել է 6-րդ հորիզոնական` թողարկումից մեկ շաբաթ անց վաճառվելով 41 000 օրինակով։ Այն նաև գլխավորել է Այլընտրանքային ալբոմների չարթը։ 2016 թվականի օգոստոսի 2-ին հայտնի է դառնում, որ թողարկումից հետո ալբոմի վաճառքը գերազանցել է 263․050 օրինակի սահմանը։ 2017 թվականի փետրվարի 24-ին ալբոմը ԱՄՆ-ում ստացել է պլատինե հավաստագիր` վաճառվելով մեկ միլիոն օրինակով։

Երգեր
-----

### Սինգլներ

«Pity Party»-ն հրապարակվել էր որպես առաջին սինգլ։ 2015 թվականի մայիսի 29-ին Vessel-ում թողարկվել էր տեսահոլովակը, այնուհետև, երեք օր անց՝ 2015 թվականի հուլիսի 1-ին` ՅուԹյուբում։ Այն RIAA-ից ստացել է ոսկե հավաստագիր։

«Soap»-ը թողարկվել էր որպես երկրորրդ սինգլ։ Այն թողարկվել է 2015 թվականի հուլիսի 10-ին՝ տեսահոլովակի հետ միասին։ Այն RIAA-ից նույնպես ստացել է ոսկե հավաստագիր։

2015 թվականի հուլիսի 31-ին «Sippy Cup»-ը տեսահոլովակի հետ միասին թողարկվել է որպես երրորդ սինգլ։ Այն «Dollhouse» սինգլի (2014) ավելի մութ շարունակությունն է։

### Այլ երգեր

Մարտինեսը ասել է, որ ալբոմի բոլոր երգերի համար տեսահոլովակներ է թողարկելու։ 2015 թվականի նոյեմբերի 18-ին թողարկված «Training Wheels» տեսահոլովակի սյուժեն համապատասխանում է «Soap»-ի սյուժեին, սակայն «Training Wheels»-ը սինգլ չի համարվում։ 2016 թվականի մարտի 14-ին Մարտինեսը թողարկել է «Cry Baby» ալբոմի գլխավոր սինգլի տեսահոլովակը։ 2016 թվականի հունիսի 2-ին թողարկվել է «Alphabet Boy»-ի տեսահոլովակը։ 2016 թվականի օգոստոսի 24-ին թողարկվել են կրկնակի տեսահոլովակներ՝ «Milk and Cookies» և «Tag, You’re It»։ 2016 թվականի նոյեմբերի 15-ին հրապարակվել է «Pacify Her» երգի տեսահոլովակը։ Ավելի ուշ՝ 2016 թվականի դեկտեմբերի 1-ին, թողարկվել է «Mrs. Potato Head» երգի տեսահոլովակը, իսկ 2017 թվականի սեպտեմբերի 23-ին թողարկվել է «Mad Hatter» երգի տեսահոլովակը, որը վերջինն էր ալբոմում։

Երգացանկ
--------

| № | Անվանում | Հեղինակ | Պրոդյուսեր | Տևողություն |
| --- | --- | --- | --- | --- |
| 1. | «Cry Baby» | * Մելանի Մարտինես
* Kinetics & One Love
 | * Kinetics & One Love
 | 3:59 |
| 2. | «Dollhouse» | * Մարտինես
* Kinetics & One Love
 | * Kinetics & One Love
 | 3:51 |
| 3. | «Sippy Cup» | * Մարտինես
* Kinetics & One Love
 | * Kinetics & One Love
 | 3:15 |
| 4. | «Carousel» | * Մարտինես
* Kinetics & One Love
 | * Kinetics & One Love
 | 3:50 |
| 5. | «Alphabet Boy» | * Մարտինես
* Kinetics & One Love
 | * Kinetics & One Love
 | 4:13 |
| 6. | «Soap» | * Մարտինես
* Emily Warren
* Kyle Shearer
 | * 
* 
* Shearer
 | 3:29 |
| 7. | «Training Wheels» | * Մարտինես
* Babydaddy
 | * Babydaddy
 | 3:25 |
| 8. | «Pity Party» | * CJ Baran
* Kara DioGuardi
* John Gluck
* Wally Gold
* Seymour Gottlieb
* Մարտինես
* Herb Wiener
 | * + Baran
	+ DioGuardi
 | 3:24 |
| 9. | «Tag, You're It» | * Մարտինես
* Scott Harris
* Rick Markowitz
 | * SmarterChild
* Michael Miller
 | 3:09 |
| 10. | «Milk and Cookies» | * Մարտինես
* Dussolliet
* Markowitz
 | * SmarterChild
* Michael Keenan
 | 3:26 |
| 11. | «Pacify Her» | * Մարտինես
* Chloe Angelides
* Leary
 | * Michael Keenan
 | 3:40 |
| 12. | «Mrs. Potato Head» | * Մարտինես
* Dussolliet
* Sommers
 | * Kinetics & One Love
 | 3:37 |
| 13. | «Mad Hatter» | * Մարտինես
* Dussolliet
* Bryan Fryzel
* Aaron Kleinstub
 | * Frequency
* Aalias
 | 3:21 |
| **46:38** |

Ծանոթագրություններ
------------------

1. ↑   (ru-RU) *‎Альбом «Cry Baby (Deluxe Edition)» (Melanie Martinez)*, վերցված է 2019-06-24
2. ↑  "Melanie Martinez' "Cry Baby" Album Certified Platinum". *Headline Planet* (in ամերիկյան անգլերեն). 2017 թ․ մարտի 2. Retrieved 2018 թ․ հուլիսի 11.
3. ↑  "Cry Baby's Extra Clutter Vinyl EP". *store.melaniemartinezmusic.com* (in անգլերեն). Արխիվացված է the original 2016 թ․ հոկտեմբերի 24-ին. Retrieved 2018 թ․ հուլիսի 11.
4. ↑  eleanorehl (2012 թ․ դեկտեմբերի 4). "Christina Aguilera's Rude Diss To 'Voice' Contestant Melanie Martinez". *Hollywood Life* (in ամերիկյան անգլերեն). Արխիվացված է the original 2016 թ․ հունիսի 7-ին. Retrieved 2018 թ․ հուլիսի 11.
5. ↑  "EXCLUSIVE: Melanie Martinez Talks About Her Journey After 'The Voice'". *LATINA* (in անգլերեն). Արխիվացված է the original 2016 թ․ սեպտեմբերի 13-ին. Retrieved 2018 թ․ հուլիսի 11.
6. ↑  "Melanie Martinez, Norm Macdonald and other stuff you'll want to know about". *LasVegasWeekly.com*. Retrieved 2018 թ․ հուլիսի 11.
7. ↑  "Premiere: Melanie Martinez's "Carousel" Video Is Nightmarishly Cool". *BuzzFeed* (in անգլերեն). Retrieved 2018 թ․ հուլիսի 11.
8. ↑  "Descubre a Melanie Martinez y su 'Cry Baby' - La Guía GO!". *La Guía GO!* (in եվրոպական իսպաներեն). 2016 թ․ սեպտեմբերի 15. Retrieved 2018 թ․ հուլիսի 11.
9. ↑  "So You're Waiting for That Second Melanie Martinez Album? Here's the Latest - Fuse". *www.fuse.tv*. Retrieved 2018 թ․ հուլիսի 11.
10. ↑  "Էջ:Հայաստանի բնաշխարհ հանրագիտարան (Nature of Armenia encyclopedia in Armenian).djvu/613 — Վիքիդարան". *hy.wikisource.org*. Retrieved 2018 թ․ հուլիսի 12.
11. ↑   *Cry Baby*, Atlantic, 2015-08-14, վերցված է 2018-07-12
12. ↑  "Cry Baby by Melanie Martinez". *Official Melanie Martinez Website* (in անգլերեն). Արխիվացված է the original 2015 թ․ հուլիսի 28-ին. Retrieved 2018 թ․ հուլիսի 12.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Last.fm |
|  |
| Թեմատիկ կայքեր | Allmusic · Discogs · MusicBrainz |

 |